Punjab Kabaddi Firing: पंजाब में फिर चली कबड्डी मैच के दौरान गोली, 2 लोग बुरी तरह घायल
पंजाब में कपूरथला के एक गांव बूट में उस समय पर दहशत का माहौल बन गया, जब पुरानी रंजिश को लेकर कबड्डी मैच के दौरान गोलियां चल गईं। इस फायरिंग के दौरान 2 नौजवान बुरी तरह से घायल हो गए, जिन्हें इलाज के लिए सिविल अस्पताल कपूरथला में भर्ती करवाया गया।
Punjab Kabaddi Firing: पंजाब में कपूरथला के एक गांव बूट में उस समय पर दहशत का माहौल बन गया, जब पुरानी रंजिश को लेकर कबड्डी मैच के दौरान गोलियां चल गईं। इस फायरिंग के दौरान 2 नौजवान बुरी तरह से घायल हो गए, जिन्हें इलाज के लिए सिविल अस्पताल कपूरथला में भर्ती करवाया गया। कैसे शुरू हुआ विवादजानकारी के मुताबिक गांव बूट में धार्मिक मेले के दौरान कबड्डी का मैच चल रहा था। इस दौरान अमनदीप सिंह पुत्र लहिंबर सिंह निवासी गांव तलवन, जालंधर और विसाखा सिंह के बीच किसी बात को लेकर बहसबाजी शुरू हो गई। इसके बाद अमनदीप सिंह के साथ उसके साथियों ने विसाखा सिंह पर गोलियां चलानी शुरू कर दीं। इस दौरान विसाखा सिंह के साथ अमनदीप सिंह को भी गोली लग गई, जिस कारण दोनों बुरी तरह घायल हो गए उन्हें इलाज के लिए सिविल अस्पताल ले जाया गया।इस घटना की सूचना मिलते ही एस.पी. हैड क्वार्टर जसबीर सिंह, एस.एच.ए. सीटी सुरजीत सिंह और पी.सी.आर. की टीमें मौके पर पहुंची और जांच शुरू कर दी। बताया जा रहा है कि इस मामले में पुलिस ने कुछ नौजवानों को राउंडअप भी किया है।इंटरनेशनल कबड्डी खिलाड़ी की हुई थी हत्याकरीब दो महीने पहले भी पंजाब में ऐसी ही एक घटना सामने आई थी। पंजाब के जालंधर में 15 मार्च को लाइव मैच के दौरान अंतरराष्ट्रीय कबड्डी खिलाड़ी संदीप नंगल अंबिया की हत्या कर दी गई थी। हमलावरों ने संदीप को गोलियों से भून दिया था, जिसके बाद खिलाड़ी को घायल अवस्था में अस्पताल ले जाया जा रहा था, लेकिन रास्ते में ही उनकी मौत हो गई।